open-index/open-wikipedia-markdown huggingface dataset:
Royat

**Royat** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Tiretainejoen varrella, noin neljä kilometriä Clermont-Ferrandin kaupungista länteen.

Alueella on ollut kylpylätoimintaa jo roomalaisten valtakaudella, joka on hyödyntänyt vulkaanista maaperää. Royatin vanhakaupunki ja kylpyläkaupunki muodostavat nykyään yhtenäisen kaupunkirakenteen Tiretainelaaksossa aina Clermont-Ferrandin metropolialueen laitamille saakka. Tärkeimmät löydetyt roomalaisten kylpylöiden jäänteet löydettiin vuonna 1876 rautatieviaduktin rakentamisen yhteydessä Chamalièresin kunnan laitamilla.

Arkkitehti Agis-Léon Ledrun rakentama Royatin lämpökylpylä avattiin vuonna 1856. Monumentaaliset kaaret, joonilaiset pylväät ja patsaat tuovat lomakeskukseen mennyttä roomalaista vaikutetta. Arkkitehti Louis Jarrier suunnitteli lämpökylpylään italialaistyylisen laajennuksen vuosina 1913–1914.

Royatin vanhakaupunki on rakentunut 1100-luvulla rakennetun Saint-Légerin kirkon ympärille. Kirkko ja sen viereinen luostari linnoitettiin vuosien 1169 ja 1212 välillä, jolloin Auvergnen kreivien ja Ranskan kuninkaiden välillä oli konflikteja.


Tiedosto:Affiche PLM Royat.jpg|PLM:n mainos Royatin kylpylästä vuonna 1900.
Tiedosto:Royat - Église Saint-Léger 20210727-01.jpg|Saint-Légerin kirkko.


## Tunnettuja kuntalaisia
*Émile Egger (1813-1885), oppinut

## Lähteet

## Aiheesta muualla
Nooa Hoikka

**Nooa Hoikka** (s. 7. syyskuuta 2000) on suomalainen pesäpalloilija, jonka pelipaikka on kotiuttajajokeri. Hän edustaa ykköspesiksessä pelaavaa Helsingin Puna-Mustia. Hän siirtyi Puna-Mustiin kauden 2023 jälkeen yksivuotisella sopimuksella. Hän on Hyvinkään Tahkon kasvatti. Kaudet 2020–2023 Hoikka pelasi Loimaan Palloilijoissa.

## Lähteet
Karvahännät

**Karvahännät** (*Aerva*) on revonhäntäkasvien heimoon kuuluva suku. Siihen kuuluu monivuotisia yrttejä, jotka kukkivat ensimmäisen kerran jo ensimmäisenä vuotena. Lehtiasento on vastakkainen tai vuorottainen. Lehdet ovat ehytlaitaisia. Kukat ovat joskus itsestään pölyttyviä, joskus kaksikotisia. Niiden alla on suojuslehdet, ne ovat soikeita tai pitkulaisia ja niissä on 5 hedettä. Sukuun kuuluvia lajeja ovat Australian länsiosassa esiintyvä villakarvahäntä (*Aerva javanica*) ja trooppisilla alueilla Afrikassa, Aasiassa, Filippiineillä ja Uudessa-Guineassa esiintyvä vanukarvahäntä (*Aerva lanata*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Aerva''
* Global Biodiversity Information Facility (GBIF): ''Aerva'' 
* UniProt: Taxonomy - ''Aerva''
Suvikumpu

**Suvikumpu** () on Raili ja Reima Pietilän suunnittelema asuinalue Espoossa Tapiolan lounaisosassa.

Mäkiseen ja metsäiseen maastoon rakennettu Suvikumpu sai alkunsa vuonna 1962 järjestetyn arkkitehtikilpailun tuloksena, jonka Pietilät voittivat. Alkuperäinen suunnitelma oli mitoitettu 500 asukkaalle, mutta ensimmäisessä vaiheessa 1964–1969 toteutettiin asunnot 300 hengelle. Toinen vaihe vuosina 1981–1982 käsitti 32 asuntoa, ja kolmannessa vaiheessa valmistui muun muassa pieni ostoskeskus.

Tunnusomaisia piirteitä Suvikummun rakennuksille ovat perinteiseen hirsirakentamiseen viittaavat vaakasuorat kuvioinnit betonisissa julkisivuelementeissä sekä ympäröivään metsämaisemaan sulautuvat tummanvihreät värisävyt.

## Katso myös
*Hakalehto

## Lähteet

## Aiheesta muualla
Malaijin kreolit

**Malajin kreolit** ovat kreolikieliä, joiden superstraattina on malaiji. Maantieteellisesti ne sijoittuvat pääsääntöisesti Indonesian itäosiin. Näille kielille yhteisiä piirteitä ovat mm. saman preposition (yleensä *sama*) käyttö sekä suoran että epäsuoran objektin kanssa sekä demonstratiivipronominien *inu* (tämä) ja *itu* (tuo) lyhentäminen substantiivin edessä.

Yksittäisiä kreolikieliä on 14: 

* Betawian malaiji
* Peranakanin indonesia
* Malakan kreolimalaiji
* Ambonin malaiji
* Babamalaiji
* Balin malaiji
* Bandan malaiji
* Kookossaarten malaiji
* Kupangin malaiji
* Larantukan malaiji
* Manadon malaiji
* Pohjois-Molukkien malaiji
* Papuan malaiji
* Sri Lankan kreolimalaiji

## Lähteet
Bunakenin kansallispuisto

**Bunakenin kansallispuisto** () on merellinen luonnonsuojelualue Indonesiassa Pohjois-Sulawesin provinssissa Manadon kaupungin edustalla. Siihen kuuluu Bunakenin saari, muutamia muita lähisaaria ja niitä ympäröiviä merialueita.

Puiston korkein kohta Manado Tua on kartionmuotoinen passiivinen tulivuori, joka  kohoaa yli 600 metriä merenpinnan yläpuolelle. Bunakenin saarella on vulkaaninen alkuperä, ja siellä on merkittävä määrä koholla olevia fossiilikoralleja. Bunakenin saaren länsi- ja keskiosassa on tasainen tasanko noin 50 metriä keskimääräisen merenpinnan yläpuolella. Nainin saari on myös kupolin muotoinen saari, 139 metriä korkea. Mantehagen saari on suhteellisen tasainen ja näyttää uppoavan mereen. Saarella on laajoja mangrovemetsätasankoja, joita osittain erottavat suolavesikanavat. Siladen on matala korallihiekkasaari, jolla ei ole merkittävää topografiaa. Arakan-Wawontulap ja Molas-Wori Pohjois-Sulawesin mantereella ovat suhteellisen tasaisia alueita vulkaanisten kukkuloiden juurella. 

Mannerjalustan puuttuminen Pohjois-Sulawesin pohjoisosassa mahdollistaa puiston rannikkoalueen laskeutumisen suoraan mannerrinnettä pitkin. Meren syvyys puiston saarten välillä on 200–1&nbsp;840 metriä. Pelkästään Bunakenin kansallispuiston koralliekosysteemi on 89&nbsp;095 hehtaaria.

Merellisellä kansallispuistoalueella elää tuhansia eri lajeja, kuten kaloja, koralleja, uhanalaisia merinisäkkäitä ja matelijoita, lintuja, nilviäisiä ja mangrovemetsien lajeja. Kivikoralleja on tavattu yli 70 sukua. Uhanalaisiin lajeihin kuuluvat dugongi, merikilpikonnat ja jättiläissimpukat.

Puiston alueella asuu noin 30 000 ihmistä 22 kylässä.

Indonesia on ehdottanut puistoa Unescon maailmanperintölistalle.

## Lähteet

## Aiheesta muualla
Konneveden kunnanvaltuusto

**Konneveden kunnanvaltuusto** on Keski-Suomen maakunnassa sijaitsevan Konneveden kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 17 paikkaa, joista yksitoista on keskustan hallussa valtuustokaudella 2025–2029. Toiseksi eniten paikkoja on sosiaalidemokraateilla.

Kunnanvaltuuston puheenjohtajana toimii Maritta Puttonen (kesk.). Ensimmäinen varapuheenjohtaja on Simo Väisänen (kesk.) ja toinen Mia Hokkanen (vas.).

## Koostumus vaaleittain

## Valtuutetut
### Kausi 2025–2029

Konneveden kunnanvaltuustoon valittiin kuntavaaleissa 2025 seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet
John Elsworthy

**John Elsworthy** (26. heinäkuuta 1931 Nant-y-derry – 3. toukokuuta 2009) oli walesilainen jalkapalloilija, joka pelasi keskikenttäpelaajan pelipaikalla. Hän edusti pelaajaurallaan muun muassa 16 vuotta Ipswich Townia ja voitti sen kanssa kaudella 1961–1962 Englannin 1. divisioonan mestaruuden. Elsworthy kuului Walesin maajoukkueen kokoonpanoon vuoden 1958 MM-kilpailuissa mutta ei päässyt kertaakaan vaihdosta kentälle.

## Lähteet
Klint (taajama Tanskassa)

**Klint** on taajama Odsherredin kunnassa Tanskassa. Taajamassa oli 263 asukasta vuoden 2025 alussa.

## Väestökehitys

## Lähteet

## Aiheesta muualla
Ramadhan Sananta

**Muhammad Ramadhan Sananta** (s. 27. marraskuuta 2002 Daik) on indonesialainen jalkapalloilija, joka pelaa keskushyökkääjän pelipaikalla. Hän on oikeajalkainen ja pituudeltaan 182-senttimetrinen. Sanantan seurajoukkue on ollut vuodesta 2025 Malesian Superliigassa pelaava Brunei DPMM. Hän kuuluu myös Indonesian maajoukkueeseen.

Sananta on voittanut kaudella 2022–2023 Indonesian liigamestaruuden PSM Makassarin joukkueessa. Hän on pelannut marraskuun 24. päivään 2025 mennessä 16 A-maaottelua, joissa hän on tehnyt kuusi maalia.

## Lähteet

## Aiheesta muualla
Johan Vasenius

**Johan Valfrid Vasenius** (6. syyskuuta 1885 Viipuri – 19. kesäkuuta 1944 Simolan rautatieasema) oli suomalainen Viipurin kaupunginkirjaston johtaja.

Johan Vaseniuksen vanhemmat olivat professori Gustaf Valfrid Vasenius ja Johanna Emilia Palmén. Hän pääsi ylioppilaaksi 1903 Helsingin suomalaisesta yhteiskoulusta ja valmistui Helsingin yliopistosta filosofian kandidaatiksi ja maisteriksi 1910.

Vasenius oli ensin v.t. lehtorina Tampereen ja Viipurin suomalaisissa reaalilyseoissa. Hänet nimitettiin 1914 Oulun reaalilyseon nuoremmaksi lehtoriksi ja 1921 Vaasan suomalaisen lyseon ruotsin- ja saksankielen vanhemmaksi lehtoriksi. Vasenius oli vuodesta 1923 alkaen Viipurin kaupunginkirjaston johtajana. Hänen aikanaan kirjastolle valmsitui uusi Alvar Aallon suunnittelema kirjastotalo vuonna 1935.

Talvisodan alettua Viipurin kaupunginkirjaston noin 90&nbsp;000 nidettä jäivät evakuoimatta ja sodan päätyttyä kaupungin siirryttyä Neuvostoliiton haltuun kirjastossa työskennelleet kirjastotutkijat K. Pykke ja V. Ljublinski suomalais-ugrilaisten kansojen asiantuntijan Nikolai Nikolskin johdolla luetteloivat ja tutkivat kaupunginkirjaston kokoelmia. Arvokkaimmat kirjat lähetettiin Leningradiin ja kirjoja lähetettiin myös Petroskoin valtionyliopiston kirjastoon sekä Karjalais-suomalaiseen tutkimuslaitokseen ja suomalaiseen teatteriin. Kirjasto avattiin vappuna 1940 ja sen kokoelmaa täydennettiin venäläisellä kirjallisuudella. Jatkosodan aikana kun suomalaiset valtasivat Viipurin kaikki suomalaisilta jääneet kirjat löydettiin varastoituina Pyöreään torniin. Ne siirrettiin sieltä ehjänä säilyneeseen kirjastotaloon, jossa ne lajiteltiin ja tutkittiin. Kirjastonjohtaja Johan Vasenius ja pari entistä kirjastoapulaista palasivat toiminnsa elokuun alussa 1942. Kirjaston lainaustoiminta alkoi syyskuussa 1942 20&nbsp;000 kirjan kokoelmalla. Nämä kirjat ja jatkosodan aikana kirjaston kokoelmaan hankitut täydennykset jäivät Viipuriin kun venäläiset valtasivat kaupungin kesäkuussa 1944.

Kirjastonjohtaja Johan Vasenius poistui Viipurista viime tingassa ennen kaupungin valtausta kesäkuussa 1944 ja hän menehtyi Simolan risteysaseman pommituksessa. Vaurioita kärsinyt Viipurin kirjastotalo oli sodan jälkeen pitkään käyttämättä ja seisoi autiona. Kirjastosta vietiin tänä aikana kaikki kirjat ja irtaimisto. Kirjastorakennuksen korjaustyöt aloitettiin vuonna 1958 ja kirjasto avasi ovensa asiakkaille maaliskuussa 1961.

Johan Vaseniuksen ja Ingrid Elisabet Nylundin poika oli eläinlääkäri, professori Lauri Vasenius.

## Julkaisuja
* *Piirteitä kirjastotoiminnasta Viipurissa* teoksessa *Viipurin kaupungin kirjasto*; toim. Aarne Ervi. Viipurin kaupunginkirjasto johtokunta, Viipuri 1935 

## Lähteet
Saint-Genès-Champanelle

**Saint-Genès-Champanelle** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 14 kilometriä Clermont-Ferrandin kaupungista lounaaseen.

Pinta-alaltaan laaja kunta koostuu 12 kylästä: Beaune-le-Chaud, Berzet, Champeaux, Chatrat, Fontfreyde, Laschamps, Manson, Nadaillat, Pardon, Saint-Genès-Champanelle, Thèdes ja Theix. Kunnan maisemat ovat vaihtelevia, ja niihin kuuluu maatiloja, pensasaitoja, niittyjä, metsiä, kesälaitumia, tulivuoria sekä muutamia kosteikkoja, lähteitä ja puroja. Kunta on osa Parc naturel régional des Volcans d'Auvergne -luonnonpuistoa.

Vuonna 1841 rakennutti Clermont-Ferrandin kaupungin kirjastonhoitaja Benoît Gonod itselleen ja vaimolleen pyöreän hautakappelin Thedesin kylään. Hän oli myös professori Collège de Clermont-Ferrandissa, ja hän keksi pikakirjoituskoneen.

## Urheilu
Kunnan alueella sijaitsee Circuit de Charade -moottoriurheilurata, jossa ajettiin muun muassa Formula 1 -kisoja 1960- ja 1970-luvuilla.


Tiedosto:GP FRANCE 1969 044 (5096742395).jpg|Jacky Ickx ja Chris Amon vuoden 1969 Formula 1 Ranskan Grand Prix:ssä


## Lähteet

## Aiheesta muualla
Beckham Putra

**Beckham Putra Nugraha** (s. 29. lokakuuta 2001 Bandung) on indonesialainen jalkapalloilija, joka pelaa pääsääntöisesti oikean laitahyökkääjän pelipaikalla. Hänen seurajoukkueensa on ollut vuodesta 2019 Indonesian korkeimmalla sarjatasolla Liga 1:ssä pelaava Persib Bandung. Hän kuuluu myös Indonesian maajoukkueeseen, jossa hän on pelannut syyskuuhun 2025 mennessä kolme A-maaottelua.

## Lähteet

## Aiheesta muualla
Hans Peter Hansen

**Hans Peter Hansen** (1872 Nykøbing Sjælland – 1953) oli tanskalainen sosiaalidemokraattinen poliitikko, joka toimi kansankäräjien puhemiehenä vuosina 1924–1932. Lisäksi hän oli puolustusministeri ja valtiovarainministeri sekä Slagelsen pormestari. Hänet valittiin kansankäräjille ensi kertaa vuonna 1913, mitä ennen hän oli työskennellyt *Vestsjællands Social-Demokrat* -lehden toimittajana.
## Lähteet

## Aiheesta muualla
Pohjois-Molukkien malaiji

**Pohjois-Molukkien malaiji**, tai **Ternaten malaiji**, (omakielinen nimi: *Bahasa Pasar*) on malaijiin perustuva kreolikieli, jota puhutaan Indonesiaan kuuluvilla Pohjois-Molukeilla. Kielen katsotaan olevan elinvoimainen ja sillä ei ole tunnettuja murteita. Pohjois-Molukkien lähimpiä sukulaiskieliä ovat mm. Manadon malaiji.

Pohjois-Molukkien malaijin on ehdotettu olevan Papuan malaijin superstraatti, koska siinä on merkittävä määrä ternatenkielisiä lainasanoja.

Kieltä kirjoitetaan latinalaisin aakkosin. Uusi testamentti on käännetty Pohjois-Molukkien malaijiksi vuonna 2020. 

## Fonologia

### Vokaalit

Lähde:

### Konsonantit

Lähde:

## Lähteet

* 

### Viitteet
Universitas Terbuka

**Universitas Terbuka** eli **Indonesian avoin yliopisto** (, lyhennys **UT**, suom. 'avoin yliopisto') on erityisesti joustavasta etäopetuksen tarjonnastaan tunnettu suuri indonesialainen julkinen yliopisto. Yliopisto avattiin vuonna 1984 Indonesian 45. valtionyliopistona.

Opiskelijamäärältään yliopisto on erittäin suuri. Vuonna 2023 yliopistossa opiskeli aktiivisesti 439&nbsp;222 ihmistä. Yliopisto tavoittelee miljoonan opiskelijan rajaa. Yliopiston oman sivuston mukaan yliopistossa oli vuonna 2023 yhteensä 468&nbsp;847 tentteihin osallistunutta opiskelijaa.

Opetuskieli on indonesia. Yliopistoon kuuluu neljä tiedekuntaa: taloustieteiden tiedekunta, kasvatustieteen ja opettajakoulutuksen tiedekunta, oikeus-, yhteiskunta- ja valtiotieteiden tiedekunta sekä matematiikan ja luonnontieteiden tiedekunta. Lisäksi perustutkinnon jälkeiset jatko-opinnot (myös ylemmän korkeakoulututkinnon vaihe) tarjotaan omassa tiedekunnassaan.  

Webometrics luokitteli yliopiston heinäkuussa 2025 sijalle 77 Indonesian lähes 3700:sta korkeakouluopetusta antavasta oppilaitoksesta tai muusta organisaatiosta. Avointen yliopistojen ryhmässä se sijoittui brittiläisen Times Higher Education -yrityksen (THE) vuosien 2024 ja 2025 vertailuihin valituista 35 parhaan yliopiston joukkoon maailmassa.  


Universitas_Terbuka_Kampus_Palembang_-_Palembang,_SS.jpg|Yliopiston kampus Palembangissa Etelä-Sumatran provinssissa.
Universitas Terbuka Kendari.jpg|Yliopiston kampus Kendariissa Kaakkois-Sulawesin provinssissa. 


## Lähteet

## Aiheesta muualla
* Contact  (ut.ac.id)
Naisten Vaahteraliigan vuoden puolustaja

**Vuoden puolustaja** on Suomen amerikkalaisen jalkapallon naisten pääsarjan Naisten Vaahteraliigan vuoden puolustajalle vuosittain myönnettävä palkinto. Palkinto on jaettu pääsääntöisesti joka vuosi kaudesta 2017 lähtien.

## Palkitut

## Lähteet
Muhammadiyah

**Muhammadiyah** (, suom. Muhammadiyah-järjestö, 'Muhammedin seuraajien' järjestö) on suuri ja vaikutusvaltainen indonesialainen reformistinen islamilainen järjestö. Sen perusti muslimijohtaja Ahmad Dahlan  Yogyakartassa vuonna 1912.  Sillä on noin 28 miljoonaa jäsentä, joten se on Indonesian toiseksi suurin islamilainen järjestö Nahdlatul Ulama -järjestön jälkeen. 

Järjestö ylläpitää esimerkiksi yli sataa yliopistoa (esimerkiksi Surakartan Muhammadiyah-yliopisto), monia sairaaloita ja orpokoteja.

## Lähteet

## Aiheesta muualla
Karimunjawan kansallispuisto

**Karimunjawan kansallispuisto** on merellinen luonnonsuojelualue Indonesiassa Keski-Jaavan provinssissa. Puisto kattaa 111&nbsp;625 hehtaaria ja sijaitsee 120 km Semarangista pohjoiseen. Se koostuu 25 yksittäisestä saaresta (joista viisi on asuttuja), ja siellä asuu 8&nbsp;000 ihmistä kolmessa yhteisössä.

Puistossa elää 300 korallilajia ja  yli 500 riuttakalalajia.

Puistoa markkinoidaan sukellus- ja rantalomakohteena. Kasvavien turistimäärien vaikutus koralliriuttoihin on alkanut jo huolestuttaa.

Karimunjawa Jepara Murian alue on Unesco biosfäärialue vuodesta 2020.

## Lähteet

## Aiheesta muualla
Nauvon kunnanvaltuusto

**Nauvon kunnanvaltuusto** oli Varsinais-Suomen maakunnassa sijainneen Nauvon kunnan ylin päättävä elin, jonka jäsenet eli valtuutetut valittiin kuntavaaleissa neljän vuoden välein. Valtuustokaudella 2005–2008 kunnanvaltuustossa oli 17 paikkaa, joista viisitoista oli RKP:n hallussa. Valtuuston toiminta lakkasi 1. tammikuuta 2009, kun Nauvo yhdistyi Korppoon, Iniön, Houtskarin ja Paraisten kanssa uudeksi Länsi-Turunmaan kaupungiksi (nykyään Parainen).

## Koostumus vaaleittain
Kuten monissa enemmistöltään ruotsinkielisissä kunnissa, myös Nauvossa ylivoimaisesti suurin puolue oli RKP. Puolueen kannatus kuntavaaleissa oli noin 80 prosenttia. Muista puolueista lähinnä yksittäisiä paikkoja olivat saaneet keskusta ja sosiaalidemokraatit.

Vuoden 2008 kunnallisvaalit käytiin seuraavan vuoden kuntajaon mukaisesti, eli nauvolaiset asettuivat ehdolle ja äänestivät ehdokkaita Länsi-Turunmaan kaupunginvaltuustoon.

## Lähteet
*
*
*
*
*
*
*

### Viitteet
Naisten Vaahteraliigan All Stars

**Naisten Vaahteraliigan All Stars** on amerikkalaisen jalkapallon Naisten Vaahteraliiga-kauden jälkeen julkaistava tähdistökentällinen. 

All Starsiin nimetään runkosarjan suoritusten perusteella jokaiselle pelipaikalle kauden paras pelaaja ja sen nimeää Suomen Amerikkalaisen Jalkapallon Liitto. 

## All Stars kokoonpanot

2024 

## Lähteet

## Aiheesta muualla

* Suomen Amerikkalaisen Jalkapallon Liiton miesten ja naisten All Stars -historiapalvelu
* Suomen Amerikkalaisen Jalkapallon Liitto: All Stars Naiset
Sebelas Maretin yliopisto

**Sebelas Maretin yliopisto** (, lyhennys **UNS**) on julkinen indonesialainen yliopisto. Se perustettiin vuonna 1976 yhdistämällä yhdeksän aiempaa oppilaitosta uudeksi yliopistoksi (aluksi nimellä , UNS Sebelas Maret). Vuodesta 1977 yliopiston yhteinen pääkampus on sijainnut Surakartassa. Vuonna 1982 yliopiston nimi lyhennettiin nykyiseen muotoonsa.

Opetus annetaan indonesian kielellä. Kesäkuussa 2024 opiskelijoita kirjattiin olevan 43&nbsp;675. Tiedekuntia (tdk) on 14: eläintieteiden tdk, informaatioteknologian ja datatieteen, kulttuuritieteiden tdk, liikunnan tdk, lääketieteellinen tdk, maataloustieteellinen tdk, matematiikan ja luonnontieteiden tdk, oikeustieteellinen tdk, opettajakoulutuksen ja kasvatuksen tdk, psykologian tdk, taiteen ja muotoilun tdk, taloustieteen ja liiketoiminnan tdk, teknillinen tdk, sekä yhteiskunta- ja valtiotieteiden tdk. Lisäksi on yksi ammattikoulu ja perustutkinnon jälkeisten opintojen tiedekunta.

UNS kuuluu joidenkin Indonesian kärkipään yliopistoihin. Brittiläinen THE-yliopistoranking listasi sen maailmanlistansa sijaluokkaan 1201-1500 (vuonna 2025).

UNS Rectorate.JPG|Rehtoraatin rakennus.
Universitas Negeri Sebelas Maret Surakarta 04.jpg|Jatko-opintojen tiedekunnan rakennus.
Universitas Negeri Sebelas Maret Surakarta 09.jpg|Yhteiskunta- ja valtiotieteiden tiedekunnan rakennus.
Universitas Negeri Sebelas Maret Surakarta 08.jpg| 


## Lähteet

## Aiheesta muualla
Airlanggan yliopisto

**Airlanggan yliopisto** (, lyhennys **UNAIR**) on julkinen indonesialainen yliopisto. Sen pääkampukset ovat Itä-Jaavan provinssin Surabayassa. Kampuksia on kaikkiaan kuusi. Yliopiston nimi viittaa 11. vuosisadalla eläneeseen kuningas Airlanggaan, jonka nimi tarkoittaa 'säilyttäjää'.

Yliopisto perustettiin Indonesian kolmantena valtionyliopistona vuonna 1954. Perustamisvaiheessa tiedekuntia oli viisi. Sittemmin yliopisto on laajentunut, ja vuonna 2025 tiedekuntia on yhteensä 17. Opetus annetaan indonesian kielellä. Opiskelijoita on yli 45&nbsp;000 ja yliopiston opettajakuntaan kuuluu 2&nbsp;125 ihmistä.

Airlanggan yliopisto arvioiden yleenä Indonesian kärkipään yliopistoihin kuuluvaksi. Brittiläinen THE-yliopistoranking listasi sen maailmanlistansa sijaluokkaan 1201-1500 (vuonna 2025).

## Lähteet

## Aiheesta muualla
Nepalin edustajainhuone

**Nepalin edustajainhuone** (nepaliksi प्रतिनिधि सभा, *Pratinidhi Sabhā*) on Nepalin kaksikamarisen parlamentin alahuone. Siinä on 275 jäsentä, joista 165 valitaan enemmistövaalilla ja 110 suhteellisilla vaaleilla viiden vuoden välein.

Äänestysikäraja on 18 vuotta ja ehdolleasettumisikäraja 25 vuotta. Äänestyspakkoa ei ole.
## Lähteet

## Aiheesta muualla
* Nepalin parlamentin verkkosivut
Nepalin liittoparlamentti

**Nepalin liittoparlamentti** () on Nepalin ylin lainsäädäntöelin. Se on kaksikamarinen koostuen 275-paikkaisesta alahuoneesta (edustajainhuone) ja 59-paikkaisesta ylähuoneesta (kansalliskokous).

## Lähteet
Surakartan Muhammadiyah-yliopisto

**Surakartan Muhammadiyah-yliopisto** eli **Muhammadiyah-yliopisto Surakartassa** (, lyhennys **UMS**) on yksityinen Muhammadiyah-järjestön ylläpitämä indonesialainen yliopisto. 

Keski-Jaavan provinssin Surakartan suurkaupunkialueella toimiva yliopisto sai alkunsa Jakartan Muhammadiyah-yliopiston opettajankoulutukseen keskittyvänä sivutoimipaikkana vuonna 1958. Vuosien saatossa korkeakoulusta kehittyi Muhammadiyah-yliopiston Keski-Jaavan korkeakouluopetuksen keskustoimipaikka, jonka omista sivutoimipisteistä on sittemmin muodostunut uusia yliopistoja. Yliopiston nykyinen nimi on vuodelta 1981.

Opetus annetaan indonesian kielellä. Tiedekuntia on 11.

Se kuuluu joidenkin arvioiden mukaan Indonesian kärkipään yliopistoihin. THE-yliopistoranking listasi sen maailmanlistansa sijaluokkaan 1201-1500 (vuonna 2025).

## Lähteet
Seppo Kivivuori

**Seppo Onni Juhani Kivivuori** (11. kesäkuuta 1946 Helsinki – 28. huhtikuuta 2025 Helsinki) oli suomalainen tekniikan tohtori ja muokkauksen ja lämpökäsittelyopin professori.

Kivivuori syntyi veturinkuljettaja Onni Oskar Ensio Kivivuoren ja Aili Marjatta Kollinin perheeseen. Hänen puolisonsa vuodesta 1984 oli Ulla-Maija Savolainen. Kivivuori tuli ylioppilaaksi Käpylän iltaoppikoulusta 1971 ja valmistui Teknillisestä korkeakoulusta diplomi-insinööriksi 1976 ja väitteli siellä tekniikan tohtoriksi 1987. 

Kivivuori oli Teknillisen korkeakoulun assitentti 1976–1981, VTT:n tutkija 1981–1982 ja Teknillisen korkeakoulun assistentti, laboratorioinsinööri ja tutkimusasiamies 1983–1999. Teknillisen korkeakoulun professorina Kivivuori toimi vuodesta 1999, oltuaan siellä myös materiaalien muokkauksen ja lämpökäsittelyn dosentti 1994–1999. Kivivuorella oli lisäksi useita asiantuntija- ja luottamustehtäviä ja hän julkaisi alaltaan paitsi tutkimuksia, myös tietoteoksia.

## Lähteet
Jardin d’Acclimatation

**Jardin d’Acclimatation** on 19 hehtaarin kokoinen lasten huvipuisto, joka sijaitsee Bois de Boulognen pohjoisosassa Pariisissa muiden nähtävyyksien ohella.

Puistossa on jousiammuntarata, peilitalo, minigolfrata, kapearaiteinen rautatie, ratsastusmahdollisuuksia, karuselli, nukketeatteri, ampumarata ja lasten taidemuseo (*Musée en Herbe*).

Se sijaitsee hyvin lähellä Fondation Louis Vuittonia.

## Lähteet

## Aiheesta muualla

* Jardin d’Acclimatation
Suomen naisten lippupallomaajoukkue

**Suomen naisten lippupallomaajoukkue** edustaa Suomea lippupallon kansainvälisissä arvokilpailuissa. Suomi on osallistunut lajin kansainvälisiin arvokilpailuihin vuodesta 2004. 

## Sijoitukset

### [[Lippupallon Euroopanmestaruuskilpailut|Euroopanmestaruuskilpailut]]

* Suomi 2005:  kultaa
* Italia 2007:  hopeaa
* Pohjois-Irlanti 2009:  hopeaa
* Tanska 2017: 4. sija
* Israel 2019: 11. sija
* Pohjois-Irlanti 2023: 8. sija

### [[Lippupallon maailmanmestaruuskilpailut|Maailmanmestaruuskilpailut]]
* Ranska 2004: 5vs5: 4. sija, 7vs7:  hopeaa
* Etelä-Korea 2006:  pronssia
* Italia 2014: 13. sija, Beach Flag:  kultaa
* Israel 2021: 17. sija
* Suomi 2025: 15. sija

## Päävalmentajat

## Lähteet

## Aiheesta muualla
* Suomen lippupallomaajoukkueiden viralliset sivut
* Suomen Amerikkalaisen Jalkapallon liiton viralliset sivut
* Suomen naisten lippupallomaajoukkueen historiasivut, mm. pelatut ottelut
Kuopion Koti-seurakunta

**Kuopion Koti-seurakunta** on kuopiolainen kristillinen paikallisseurakunta, joka aloitti toimintansa vuonna 2005. 

Seurakunta perustettiin alun perin nimellä Metro vuonna 2005. Viime vuosina seurakunta on alkanut painottamaan toiminnassaan perhemäisempää yhteyttä ja kodeissa kokoontumista. Osana projektia myös seurakunnan nimi vaihtui nykyiseen muotoonsa.

Seurakunta liittyi vuonna 2017 muutaman muun suomalaisen seurakunnan kanssa yhdyskuntaan nimeltä Kingdom Church.

## Johtoryhmä
Kuopion Koti-seurakuntaa johtaa seurakunnan vuosikokouksessa kolmeksi vuodeksi kerrallaan valittu johtoryhmä. Vuonna 2025 ryhmä on seuraavanlainen:
*Antti Turunen (pastori, puheenjohtaja)
*Miika Tynkkynen (varapuheenjohtaja)
*Jaana Jukarainen
*Riikka Kemppainen
*Marko Närhi
*Eeva Turunen

## Lähteet
Se sketsishow

**Se sketsishow** () on brittiläinen televisiosketsisarja. ITV esitti sitä Britanniassa vuosina 2001–2004. Sarjaa tehtiin kaksi kautta. Jaksoja oli kuusitoista. Sarjan ensimmäinen kausi sai Bafta-palkinnon parhaana komediasarjana. Sarjasta tehtiin myöhemmin spinoff-sarja Yhdysvalloissa.

Sarjassa näyttelivät alun perin Lee Mack, Jim Tavaré, Tim Vine, Karen Taylor ja Ronni Ancona. Toisella kaudella Anconan tilalla näytteli Kitty Flanagan. He kaikki osallistuivat myös käsikirjoituksen tekemiseen. Tuottajiin kuuluivat muun muassa Charlie Hanson, Steve Coogan ja Henry Normal.

## Lähteet

## Aiheesta muualla
*
Mario Brunetta

**Mario Brunetta** (s. 25. tammikuuta 1967 Quebec City, Quebec) on kanadanitalialainen entinen jääkiekkoilija, pelipaikaltaan maalivahti. Hän on Quebec Nordiquesin 8. kierroksen varaus vuodelta 1985. Ennen NHL-debyyttiään Brunetta pelasi kolme kautta juniorikiekkoa QMJHL:n Quebec Rempartsissa ja Laval Titanissa. Brunetta debytoi NHL:ssa Quebec Nordiquesin paidassa kaudella 1987-1988. Kaikkiaan hän pelasi NHL:ssa kolmella kaudella ennen lähtöään Italiaan kaudelle 1990-1991.

Italiassa Brunetta pelasi kuusi kautta ja pääsi edustamaan Italian maajoukkuetta kaudella 1993-1994 yhdessä ottelussa. Seuraavalla kaudella hän pelasi Italian MM-kisajoukkueessa kolme ottelua.

Kaudelle 1996-1997 Brunetta siirtyi Italiasta Saksaan Eisbären Berlinin joukkueeseen. Kauden 1997-1998 Brunetta pelasi Ruotsissa Västra Frölundan joukkueessa ja palasi sitten Saksaan kakkostasolle ERC Ingolstadtiin. Kahden Ingolstadtissa pelatun kauden jälkeen hän päätti ammattilaisuransa ja palasi Kanadaan.

Kaudella 2002-2003 Brunetta pelasi vielä 17 ottelua amatöörisarjoissa ennen kuin lopetti uransa.
Brunetta edusti Italiaa vuoden 1998 Olympiaturnauksessa yhden pelin verran ja pelasi kolmissa MM-kisoissa yhteensä seitsemän ottelua.

## Lähteet
Esther Briz

**Esther Briz Zamorano** (s. 31. tammikuuta 2000) on espanjalainen soutaja. Hän voitti yksikköluokassa nuorten maailmanmestaruuden vuonna 2017. Hän saavutti yleisen sarjan Euroopan-mestaruuskilpailuissa Aina Cidin kanssa pronssia perämiehettömässä kaksikossa. Saman vuoden maailmanmestaruuskilpailuissa he sijoittuivat kahdeksanneksi. Pariisin kesäolympialaisissa 2024 Briz ja Cid voittivat B-finaalin eli sijoittuivat kokonaistuloksissa seitsemänneksi.

Rannikkosoudussa Briz voitti Ander Martinin kanssa beach sprintin sekaparien maailmanmestaruuden vuosina 2021 ja 2022.

## Lähteet
2-asetonaftoni

**2-asetonaftoni** (C12H10O) eli **2-asetyylinaftaleeni** tai **metyyli-β-naftyyliketoni** on aromaattisiin ketoneihin kuuluva orgaaninen yhdiste. Yhdistettä käytetään ainesosana hajusteissa ja aromiaineissa. 2-asetonaftonia esiintyy eräiden kasvien eteerisissä öljyissä.

## Ominaisuudet, valmistus ja käyttö
Huoneenlämpötilassa 2-asetonaftoni on väritöntä kiteistä ainetta, jolla on kukkaismainen appelsiinia muistuttava tuoksu. Yhdiste on lähes täysin veteen liukenematonta, mutta liukenee esimerkiksi etanoliin.

2-asetonaftonia valmistetaan naftaleenin ja etikkahappoanhydridin tai asetyylikloridin välisellä Friedel–Crafts-asylointireaktiolla. Reaktiossa käytetään katalyytteinä esimerkiksi alumiinikloridia tai zeoliitteja. Zeoliitteja käytettäessä sivutuotteena muodostuvan 1-asetonaftonin määrä on pienempi. 

2-asetonaftonia käytetään niin kutsuttuna fiksatiivina muun muassa partavesissä, saippuoissa ja puhdistusaineissa. Se tuo tuotteisiin kaukaisia hedelmätuoksuja esimerkiksi appelsiinia, narsissia tai jasmiinia muistuttavia tuoksuja. Sitä voidaan käyttää myös keinotekoisissa hedelmä- tai marja-aromeissa.

## Lähteet
Saana Peltola

**Saana Peltola** (s. 1979 Lahti) on suomalainen stand up -koomikko ja teatterialan ammattilainen. Hänet tunnetaan komiikan lisäksi työstään muun muassa kirjailija Katja Ketun assistenttina sekä radio- ja teatterialalta. Vuonna 2017 hän sai Koura-palkinnon Ylelle tekemästään *Dokumenttiryhmä esittää* -sarjasta. Peltola asuu Helsingissä.

## Ura
Peltola aloitti stand upin tekemisen kesällä 2012, jolloin hän myös teki ensimmäisen stand up -keikkansa. Hänen lavapersoonansa on kuvattu mm. "Tarinoiden ylipapittareksi". Peltola on kertonut, että hänen huumorinsa on kehittynyt poliittisista ja uskonnollisista aiheista kohti henkilökohtaisempaa komiikkaa, jossa hän käsittelee omia kokemuksiaan kuolemanpelosta nuoruuden autovarkauksiin".

Hän on myös yksi kolmesta koomikosta, jotka kuuluvat All Female Panel -kollektiiviin. Muut jäsenet ovat Helena Pöllänen ja Johanna Tohni. Peltolan mukaan ryhmän huumori ei ole suunnattu miehiä vastaan, vaan se ammentaa naisten omista kokemuksista ja näkökulmista.

Komiikan ohella Peltola on työskennellyt monipuolisesti kulttuurialalla. Hän on näytellyt useissa teattereissa ja teatteriryhmissä. Hän on myös tehnyt radiodokumenttisarjoja Ylelle, joista tunnetuimmat ovat *Reissuradio* ja *Mun heimo*. Vuonna 2017 hänelle myönnettiin Koura-palkinto, joka jaetaan Ylen ohjelmista, dokumenttisarjasta *Dokumenttiryhmä esittää*.

## Koulutus
Peltola opiskeli Laajasalon kristillisessä opistossa radiotoimittajalinjalla ja Järvenpään seurakuntaopistossa draama- ja teatterityön linjalla. Hän jätti aikuislukion kesken muuttaakseen Lontooseen.

## Lähteet
Kill This Love (kappale)

**Kill This Love** on eteläkorealaisen Blackpink-yhtyeen kappale, joka julkaistiin 4. huhtikuuta 2019 samannimisen minialbumin nimikappaleena. Kappaleen tuotti Teddy Park, joka kirjoitti sen yhdessä Bekuh Boomin, 24:n ja R.Teen kanssa. Kappaleen musiikkivideolla on yli kaksi miljardia katselukertaa Youtubessa.

## Lähteet
Dysgeniikka

**Dysgeniikka** tarkoittaa tiettyjen yhteisön kannalta epäedullisina pidettyjen perinnöllisten ominaisuuksien yleistymistä väestössä, kun niitä aiheuttavien geenivarianttien kantajat lisääntyvät enemmän kuin muu väestö. Samalla edullisina pidettyjä ominaisuuksia aiheuttavat geenit harvinaistuvat. Dysgeenisen ominaisuuden kelpoisuus määritellään sen vaikutuksella yhteisöön – kantajansa kelpoisuudelle se voi olla joko haitallinen tai hyödyllinen.

Dysgeniikan kuvaili ensimmäisenä eugeniikan isä Francis Galton vuonna 1868. Jotta väestö ei heikkenisi geneettisesti ja sivilisaatio vaarantuisi, Galton ehdotti dysgeniikan pysäyttäjäksi eugeniikkaa, eli ”toivottavia” ominaisuuksia kantavien ihmisten lisääntymisen tehostamista.

Dysgeniikkateorian mukaan epäedulliset perinnölliset ominaisuudet saavat nykyajan länsimaissa lisääntyä paljon tehokkaammin kuin entisaikoina, koska haitallisten mutaatioiden kantajien kuolleisuus on nykyisin huomattavasti pienempi kuin ennen 1800-lukua.

Tutkimusten mukaan yksittäiset nerot lisääntyvätkin heikommin kuin väestö keskimäärin. Toisaalta alhaisen älykkyyden omaavilla ihmisillä on edelleen korkeampi kuolleisuus kuin älykkäillä ihmisillä. Myös Flynnin ilmiötä, eli keskimääräisen älykkyysosamäärän jatkuvaa kasvua, on pidetty dysgeniikan vastatodisteena kokonaisälykkyyden suhteen.

## Lähteet
Hugo Guillamón

**Hugo Guillamón Sanmartín** (s. 31. tammikuuta 2000 San Sebastián) on espanjalainen jalkapalloilija. Hän pelaa pääsääntöisesti puolustavan keskikenttäpelaajan pelipaikalla mutta voi pelata myös keskuspuolustajana. Hän on oikeajalkainen ja pituudeltaan 178-senttimetrinen. Guillamón on edustanut seuratasolla vuodesta 2025 Kroatian korkeimmalla sarjatasolla 1. HNL:ssä pelaavaa Hajduk Splitiä.

Guillamón on Valencian kasvatti. Hän pelasi seuran edustusjoukkueessa vuodet 2020–2025. Hän pelasi siinä kaikki kilpailut mukaan luettuina 146 ottelua, joissa hän teki viisi ja syötti neljä maalia. Guillamón voitti Espanjan alle 17-vuotiaiden maajoukkueen riveissä saman ikäluokan Euroopan-mestaruuden. Lisäksi hän voitti alle 19-vuotiaiden joukkueessa kahta vuotta myöhemmin niin ikään EM-kilpailut. Guillamón liittyi kesäkuussa 2021 A-maajoukkueeseen, jossa hän pelasi kolme ottelua ja teki yhden maalin. Hänet valittiin joukkueen kokoonpanoon vuoden 2022 MM-kilpailuissa mutta hän ei päässyt vaihdosta kertaakaan kentälle.

## Lähteet

## Aiheesta muualla
Viestijuoksun Suomen-mestaruuskilpailut 2025

**Viestijuoksun Suomen-mestaruuskilpailut 2025** järjestettiin 6.–7. syyskuuta Lahdessa Lahden stadionilla.  Kilpailujen järjestäjäseura oli Lahden Ahkera. 

## Yleisen sarjan mitalistit
### Miehet

### Naiset

### Sekaviesti (miehet + naiset)

## Lähteet
Sieluton sukupolvi

**Sieluton sukupolvi** on Ulli Lommelin ohjaama yhdysvaltalainen elokuva, joka sai ensi-iltansa vuonna 1980. Elokuvan pääosissa ovat Richard Hell ja Carole Bouquet.

Ohjaaja Ulli Lomell oli elokuvan tekohetkellä tunnettu Rainer Werner Fassbinderin elokuvien näyttelijänä ja taide-elokuvien ohjaajana. *Sieluton sukupolvi,* alkukieliseltä nimeltään *Blank Generation* on tyyliltään nimensä mukaisesti latteasti tai etääntyneesti näytelty ja hajanainen elokuva ihmisistä, jotka kuvaavat toisiaan. Juoni perustuu osin Richard Hellin uran meneillään olleeseen vaiheeseen. Elokuva sisältää useita Richard Hell and The Voidoids -yhtyeen esittämiä, vuonna 1977 ilmestyneen *Blank Generation* -albumin kappaleita. Niitä on kuvattu New Yorkin CBGB-klubilla. Elokuvan aikaa kestänyt osuus on sen kuvaus, ja erityisesti New Yorkin East Villagen dokumentointi.

## Juoni
Billy on nouseva newyorkilainen punk-muusikko, jolle hänen managerinsa Jack yrittää saada levytyssopimusta. Äänitysstudiossa Billy tapaa kauniin ranskalaisen videotoimittajan Nada Lumieren. Heille kehittyy riitaisa suhde. Menestyksen kynnyksellä Billy ei tunne pystyvänsä esiintymään eikä jatkamaan uraansa vaan myy oikeutensa managerilleen. Nada ja Billy tajuavat, etteivät tule toimeen keskenään. 

Nada jättää Billyn kuvaamallaan videoviestillä ja palaa yhteen entisen tv-toimittajamiesystävänsä, saksalaisen Hoffritzin (osan näyttelee ohjaaja Lomell itse) kanssa. Tälle on annettu tehtäväksi hankkia Andy Warholin haastattelu, jota Warhol välttelee. Billy puolestaan tapaa Lizzyn (Suzanna Love), joka kuvaa videodokumentteja. 

Warhol lähettää sovittuun haastatteluun tilalleen aluksi assistenttinsa, Walter Steadingin esittämän viulistin. Toisella kerralla Warhol tulee itse paikalle muttei aluksi puhu kameralle mitään. Lopulta Nadan onnistuu Godardiin viittaamalla puhuttaa Warhol lausumaan elokuvan teosta ja kertomaan, miten jotkut ihmiset saavat energiaa siitä, että heitä kuvataan. Warhol ottaa samalla valokuvia Nadasta.

Nadan on tarkoitus palata Pariisiin Hoffritzin kanssa. Hän haluaa kuitenkin, että Billy ajaa hänet lentokentälle. Kentällä Nada muuttaa mieltään ja kertoo Hoffritzille, ettei olekaan lähdössä tämän mukaan. Hän palaa terminaalista ulos, mutta Billy on jo lähtenyt.

## Lähteet
Iryna Zarutskan murha

**Iryna Zarutskan murha** tapahtui yöllä 22. elokuuta 2025 East/West Boulevardin pikaraitiotieasemalla Lynx Blue Linella Charlottessa Pohjois-Carolinassa Yhdysvalloissa. Uhri oli 23-vuotias Ukrainasta Venäjän hyökkäyksen vuoksi elokuussa 2022 Yhdysvaltoihin muuttanut Iryna Zarutska. Hänen takanaan pikaraitiovaunussa istunut mies puukotti hänet kuoliaaksi ilman provokaatiota. Tapaus on herättänyt Yhdysvalloissa politisoitunutta keskustelua, ja se sai paljon mediahuomiota uhrin kotimaassa Ukrainassa.

## Murhaaja

Epäilty, 34-vuotias tummaihoinen Decarlos Brown Jr., oli aiemmin pidätetty useita kertoja ja tuomittu vaarallisella aseella tehdystä ryöstöstä, murtautumisesta ja varkaudesta. Lisäksi hän on ollut syytettynä pahoinpitelystä. Brown on ollut pidätettynä myös turhasta hätänumeroon soittamisesta. Hän oli ollut vakuuttunut, että häneen on asennettu liikkumistaan, puhettaan ja käyttäytymistään sääteleviä laitteita ja vaatinut viranomaisia tutkimaan asiaa ja hermostunut, kun he eivät olleet ryhtyneet toimeen. Perheenjäsentensä mukaan Brown oli ollut vainoharhainen, kuullut ääniä ja potenut skitsofreniaa mutta ei ollut päässyt hoitoon.

## Murha
Istuttuaan noin neljä minuuttia Zarutskan takana raitiovaunussa Brown Jr. iski häntä taittoveitsellä useasti, ainakin kerran kaulaan. Murhan jälkeen Brown Jr. riisui hupparinsa ja mutisi itsekseen: ”I got that white girl” () ennen kuin poistui raitiovaunusta. Hänet pidätettiin asemalla ja vietiin hoitoon käteensä saamansa vamman takia. Murhaväline löydettiin asemalaiturilta.

## Aiheen herättämä keskustelu
Viranomaiset julkaisivat valvontakameravideon, jossa murha näkyy. Presidentti Donald Trump kuvaili nähneensä videon, jossa ”häiriintynyt mielipuoli tappaa nuoren kauniin ukrainalaispakolaisen”. Presidentti ihmetteli, miksi ”ammattirikollisen” oli annettu kulkea vapaana. Yhdysvaltain liikenneministeri Sean Duffy syytti Charlotten kaupunkia siitä, että olisi pettänyt asukkaat ja Zarutskan epäonnistuessaan tekijän rankaisemisessa. Trump palasi aiheeseen vielä 10. syyskuuta ja vaati pikaista oikeudenkäyntiä sekä ”kauniin nuoren naisen tappaneen eläimen” teloittamista. Trumpin hallinnon julkaiseman tiedotteen mukaan Pohjois-Carolinan demokraatit olisivat asettaneet woke-politiikan turvallisuuden edelle. 
Uutistoimisto Reutersin mukaan Trumpin hallinto käyttää tapausta oikeuttaakseen kansalliskaartin lähettämisen demokraattijohtoisiin kaupunkeihin. Poliittisen vaikuttajan Charlie Kirkin 10. syyskuuta julkaiseman kirjoituksen mukaan Zarutskan murha tulisi politisoida asioiden muuttamiseksi. Kirk itse ammuttiin kuoliaaksi vielä samana päivänä järjestetyn yleisötapahtuman aikana.

## Lähteet

## Aiheesta muualla
Palkitsemisraportti

**Palkitsemisraportti** on pörssiyhtiöiden tuottama julkaisu, joka kertoo, miten yhtiö on soveltanut palkitsemispolitiikkaansa. Palkitsemispolitiikka kuvaa, miten yhtiön liiketoimintastrategiaa ja pitkän aikavälin taloudellista menestystä edistetään yleensä johtoa ja hallitusta palkitsemalla. Raportti julkaistaan yleensä tilinpäätöksen yhteydessä.

## Historia
Euroopan unioni on asettanut niin kutsutun Say on Pay -direktiivin turvaamaan osakkeenomistajien oikeuksia. Direktiivin mukaisesti mukaan pörssiyhtiöiden oli tuotava vuodesta 2020 lähtien palkitsemispolitiikkansa yhtiökokouksiin, jotta niistä voidaan äänestää. Seuraavana vuonna yhtiöiltä alettiin vaatia myös palkitsemisraporttia.

## Palkitsemisraportit Suomessa
Kauppalehden raati arvioi pörssiyhtiöiden palkitsemisraportteja. Raadin mukaan vuonna 2021 parhaimmat raportit teki Fortum suurten pörssiyhtiöden sarjassa, Caverion keskikokoisten pörssiyhtiöiden sarjassa ja Glaston pienten pörssiyhtiöiden sarjassa.

## Palkitsemisraportin sisältö
Palkitsemisraporteissa voidaan kuvata esimerkiksi:
*työntekijöiden keskipalkat ja palkkiot
*johtajien saamat korvaukset
*johtajien eläkeikä
*johtajien lisäeläkkeen indeksikorotusmaksut
*johtajien irtisanomisajan palkka ja erokorvaus
*johtajien kilpailukieltokorvaus

## Lähteet
Rovajärvi (Kemijärvi)

**Rovajärvi** on vaarojen, suoalueiden ja asutuksen reunustama ylänköjärvi Kemijärvellä Lapissa. Sen pinta-ala on 1,2 neliökilometriä. Etäisyys Rovaniemeltä on 52 kilometriä itäkoilliseen ja Kemijärven keskustasta 28 kilometriä länteen. Rovajärvi sijaitsee Rovajärven ampuma-alueen eteläosassa.

## Maantiede
Rovajärven ulottuvuus kaakosta luoteeseen on noin 3,5 kilometriä. Järvi on pitkänkapea. Niemiä on paljon, mutta niillä ei ole karttanimiä, kuten ei myöskään järven lukuisilla lahdilla. Noin 15 prosenttia Rovajärvestä on vähintään kuusi metriä syvä. Alue muodostaa yhtenäisen vyöhykkeen järven pohjoisosaan, jossa on myös syvin piste, noin 11,5 metriä.

Rovajärven saariluku on viisi. Saaret ovat yli aarin mutta alle hehtaarin laajuisia. Niiden yhteenlaskettu pinta-ala on noin 1,3 hehtaaria. Laajin saari on Hautasaari pohjoisessa, noin 0,8 hehtaaria. Rovajärven eteläpuolitse kulkee kantatie 82, joka hipaisee järven etelärantaa. Kantatieltä erkanee järven länsi- ja itäpuolelle johtavia teitä, joiden varrella on asutusta. Järven länsipuolella kohoaa Rovamännikkö lähes neljänneskilometrin korkeuteen merenpinnasta ja itäpuolella Rovaselkä noin 285 metriin merenpinnan yläpuolelle. Pohjoisessa on soita (Isoaapa, Järvenpäänaapa).

Rovajärven vesitilavuus on 3&nbsp;797&nbsp;000 kuutiometriä. Järven ekologinen tila on erinomainen.

Rovajärvi (65.794.1.045) kuuluu Purnujärven alueeseen (65.794), joka on kolmannen jakovaiheen vesistö Kemijoen vesistössä (65). Toinen jakovaihe on Vianjoen valuma-alue (65.79) ja ensimmäinen jakovaihe on Raudanjoen valuma-alue (65.7). Rovajärvi on toiseksi laajin Purnujärven alueen 51 järvestä. Laajin on noin kaksineliökilometrinen Purnujärvi, jonka länsiosa sijaitsee Rovaniemellä ja itäosa Kemijärvellä. Rovajärveä seuraa noin 77-hehtaarinen Majavalampi.

## Lähteet
Gaerea

**Gaerea** on portugalilainen black metal -yhtye, joka on perustettu vuonna 2016. Yhtye julkaisi ensimmäisen EP-levyn perustamisvuonna 2016 ja ensimmäisen albumin *Unsettling Whispers* vuonna 2018. Yhtyeen tyyliin kuuluu jäsenien täysi anonymiteetti ja kosminen kauhu.

## Diskografia
; Studioalbumit
* 
* 
* 
* 

## Lähteet

## Aiheesta muualla
* 
*
Merijärven kunnanvaltuusto

**Merijärven kunnanvaltuusto** on Pohjois-Pohjanmaan maakunnassa sijaitsevan Merijärven kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 13 paikkaa, joista yksitoista on keskustan hallussa valtuustokaudella 2025–2029. Valtuuston muut puolueet ovat kristillisdemokraatit ja perussuomalaiset.

Kunnanvaltuuston puheenjohtajana toimii Päivi Saukko (kesk.). Ensimmäinen varapuheenjohtaja on Mikko Hiitola (kesk.) ja toinen Kaisa Saukko (kesk.).

## Koostumus vaaleittain
Keskustan kannatus kuntavaaleissa Merijärvellä on ollut perinteisesti hyvin korkeaa ja koko maan korkeimpia. Vuoden 1996 vaaleissa puolueen kannatus oli 100 prosenttia, mutta tällöin muut puolueet eivät asettaneet ehdokkaita Merijärvellä. Vuoden 2004 vaaleissa keskustan kannatus oli toiseksi korkeinta kaikista Suomen kunnista, 89,1 prosenttia kunnan äänistä. Viimeisimmissä kuntavaaleissa 2025 keskustan kannatus oli maan kolmanneksi korkein, 75,8 prosenttia.

Suomen Sosialidemokraattinen Puolue asetti ehdokkaita Merijärvelle vuosina 1984–1992 ja vuonna 2025 pääsemättä valtuustoon. Ehdokkaita ovat asettaneet pääsemättä läpi myös kristillisdemokraatit vuonna 1980 ja kokoomus vuosina 2008 ja 2012.

## Valtuutetut
### Kausi 2025–2029
Kuntavaaleissa 2025 ehdokkaita Merijärvellä oli kuusitoista, joista 13 valittiin. Keskusta menetti yhden paikan ja perussuomalaiset kaksi. Kristillisdemokraatit pääsivät ensimmäistä kertaa Merijärven kunnanvaltuustoon. Valittujen keski-ikä on 44 vuotta. Valtuustoon ei valittu yhtäkään uutta valtuutettua.

Merijärven kunnanvaltuustoon valittiin seuraavat jäsenet kaudelle 2025–2029:

## Lähteet
*
*
*
*
*
*
*
*

### Viitteet
Anna Rosaliina Kauno

**Anna Rosaliina Kauno** on suomalainen näyttelijä. Kauno näytteli muun muassa elokuvassa *[[Jossain on valo joka ei sammu]]*, jossa hänen roolinsa oli Iiris. Koko elokuva sijoittuu Kaunon kotikaupunkiin Raumalle, ja sen ohjaaja on raumalaislähtöinen Lauri-Matti Parppei. Elokuva nähtiin Cannesin elokuvajuhlilla 2025.

Kauno opiskeli maskeeraajaksi, mutta jätti opinnot kesken näyttelijäntyönsä takia.

## Filmografia
**[[Selim (elokuva)|Selim]]* (2019)
**[[Jossain on valo joka ei sammu]]* (2025)

## Lähteet
Ala-Kalmo (Kontiolahti)

**Ala-Kalmo** on noin 15 hehtaarin laajuinen saareton ylänköjärvi Kontiolahden pohjoisosassa Pohjois-Karjalassa. Puolisen hehtaaria järven luoteisosasta sijaitsee Juuan puolella. Etäisyys Joensuusta on 48 kilometriä pohjoiseen.

## Maantiede
Ala-Kalmo on länsi–itäsuuntainen. Kahden läntisen lahden kohdalla järven pituus on noin 600 metriä. Lahdet ovat nimettömiä. Noin neljäsosa Ala-Kalmosta on vähintään kymmenen metriä syvä. Järvi syvenee melko tasaisesti kohti keskiosaansa, jossa sijaitsee syvin kohta, noin 22 metriä.

Ala-Kalmon etelärannan Pöllykkäniemen kohdalla on muutamia pientaloja, kuten myös järven itärannalla. Järven itärantaa hipoo maantie 15735.  Ala-Kalmon länsipuolella kohoaa Kalmovaara noin 265 metriä merenpinnan yläpuolelle.

Ala-Kalmon tulouoma on pohjoisesta Ylä-Kalmolta (226,6 metriä mpy) virtaava runsaan sadan metrin pituinen nimetön puro. Ala-Kalmo kääntyy alavirtaan idässä, jossa sen lasku-uoma yhtyy Haukipuroon.

Ala-Kalmon vesitilavuus on 1&nbsp;262&nbsp;000 kuutiometriä.

Ala-Kalmo (04.412.1.019) kuuluu Herajoen valuma-alueeseen (04.412), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe on Pielisen reitin valuma-alue (04.4). Ala-Kalmo on viidenneksi laajin Herajoen valuma-alueen 33 järvestä. Laajin on lähes yhdeksänneliökilometrinen Herajärvi, joka sijaitsee kolmisen kilometriä Ala-Kalmolta itään. Alueen pääjärvi eli Pielinen (94,2 metriä mpy) sijaitsee viitisen kilometriä Ala-Kalmolta itään.

## Lähteet
Saint-Bonnet-près-Orcival

**Saint-Bonnet-près-Orcival** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Sioulejoen varrella, noin 46 kilometriä Issoiren kaupungista luoteeseen.

Kunnan nimi Saint-Bonnet-près-Orcival tulee sen läheisyydestä Orcivalin kylään, joka on ollut merkittävä pyhiinvaelluskohde 800-luvulta lähtien. Saint Bonnet oli taas 600-luvulla elänyt Clermontin piispa Bonnet Clermontilainen. Hänen mukaan on nimetty useita kuntia Ranskassa, ja erityisesti Auvergnessa.

Saint-Bonnetin kirkko on rakennettu vuosien 1867 ja 1870 välillä arkkitehti Aymond Mallayn vuonna 1864 laatimien suunnitelmien mukaisesti. Se rakennettiin samalla paikalla olleen romaanisen rakennuksen paikalle. Kirkon lasimaalaukset ovat lasimestari Émile Thibaudin tekemät, joka oli yksi 1800-luvun arvostetuimmista lasimestareista.

## Lähteet

## Aiheesta muualla
Rochefort-Montagne

**Rochefort-Montagne** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 50 kilometriä Issoiren kaupungista luoteeseen.

Kaupunki on kehittynyt kallion päälle rakennetun linnan ympärille. Siitä on muodostunut kaupallinen ja hallinnollinen keskus. Monet kunnan asukkaat asuvat ja työskentelevät kaupungissa, mutta myös moni käy töissä Clermont-Ferrandin kaupungissa, jonne ajaa 30 minuutissa.

Kalliolle rakennettu linna kuului aikoinaan Auvergnen dauphineille. Linnaa laajennettiin 1500-luvulla, ja sitä pidettiin tuolloin valloittamattomana. Linna hylättiin 1700-luvulla, ja vuonna 1776 se oli jo raunioitunut. Rauniot ovat edelleen näkyvissä.

## Kulttuuri
Paikallinen erikoisuus on juusto Fourme de Rochefort-Montagne.


Tiedosto:Wikicheese Clermont-Ferrand - Fourme de Rochefort 20220825-01.jpg| Fourme de Rochefort-Montagne.


## Lähteet

## Aiheesta muualla